b"\n_START_ARTICLE_\nJuan Pedro Yllanes Su\xc3\xa1rez\n_START_SECTION_\nBiografia\n_START_PARAGRAPH_\nEl 1982 es llicenci\xc3\xa0 en dret per la Universitat de Sevilla i el 1989 va aprovar les oposicions a jutge. En 1991 va entrar a la Magistratura. Inicialment fou destinat a Sevilla i en 1998 va ser destinat a la Secci\xc3\xb3 Primera de l'Audi\xc3\xa8ncia de Palma. Despr\xc3\xa9s fou destinat un temps al Jutjat n\xc3\xbamero 3 de l'Audi\xc3\xa8ncia Provincial de Barcelona, on en 2004, va condemnar a quinze mesos de pres\xc3\xb3 a l'imam de la mesquita de Fuengirola, Mohamed Kamal Mustaf\xc3\xa0, per un delicte de provocaci\xc3\xb3 a la viol\xc3\xa8ncia de g\xc3\xa8nere pel llibre La mujer en el Islam, en el qual aconsellava com pegar a la dona sense deixar petjades._NEWLINE_Entre 2005 i 2011 va formar part de la Secci\xc3\xb3 Segona de l'Audi\xc3\xa8ncia de Palma de Mallorca, on va fer fam\xc3\xb3s per la lluita contra la corrupci\xc3\xb3 al costat dels jutges Diego G\xc3\xb3mez-Reino i Joan Catany. En 2008 van dictar la primera sent\xc3\xa8ncia en una de les peces del cas Andratx i en 2009 va condemnar l'exregidor d'Urbanisme de Palma Javier Rodrigo de Santos, per abusos sexuals a menors. En juny de 2015 fou nomenat per substituir al jutge Jos\xc3\xa9 Castro Arag\xc3\xb3n que havia de jutjar a la infanta Cristina de Borb\xc3\xb3 i Gr\xc3\xa8cia, I\xc3\xb1aki Urdangar\xc3\xadn i als altres 17 acusats del cas N\xc3\xb3os._NEWLINE_Tanmateix, en novembre de 2015 va demanar l'exced\xc3\xa8ncia al Consell General del Poder Judicial i encap\xc3\xa7al\xc3\xa0 la llista de Podem a les eleccions generals espanyoles de 2015. S'ha manifestat a favor de defensar el medi ambient, parla catal\xc3\xa0 i t\xc3\xa9 parella mallorquina. Fou reescollit a les eleccions generals espanyoles de 2016."